อุทยานแห่งชาติหมู่เกาะอ่างทอง คุมมาตรการป้องกันโควิด- 19 ควบคู่รักษาสมดุลระบบนิเวศ
จากสถานการณ์โควิด-19 ที่ยังคงพบการแพร่ระบาดอย่างต่อเนื่อง ทุกภาคส่วนต้องร่วมด้วยช่วยกัน ยกการ์ดให้สูง เพื่อที่จะผ่านพ้นสถานการณ์ไปให้ได้ "สถานที่ราชการ" เป็นหนึ่งในสถานที่ที่จะต้องคุมเข้มการแพร่ระบาดของโรคโควิด-19อุทยานแห่งชาติหมู่เกาะอ่างทอง สำนักบริหารพื้นที่อนุรักษ์ที่ 4 (สุราษฎร์ธานี) ดำเนินมาตรการป้องกันเข้มข้น ฉีดพ่นฆ่าเชื้อ เพื่อทำความสะอาดพื้นที่บริการทุกจุด พร้อมทั้งจัดเจ้าหน้าที่ดูแลรักษาความสะอาดห้องน้ำ - สุขา ห้องอาบน้ำ พร้อมทั้งตั้งจุดคัดกรองเจ้าหน้าที่ที่ปฏิบัติงานประจำวัน โดยการตรวจวัดอุณหภูมิและจัดเตรียมเจลแอลกฮอล์ สบู่เหลวล้างมือไว้บริการ ตลอดจนควบคุมการเว้นระยะห่างระหว่างบุคคลขณะเดียวกัน ทางอุทยานก็ไม่ได้ละเลยรายละเอียดเล็กๆ น้อยๆ ทว่าสำคัญยิ่งนั่นคือ การกำหนดให้นักท่องเที่ยวใช้ครีมกันแดด ยี่ห้อที่ไม่มีสารทำลายปะการัง เพื่อไม่เป็นการทำลายทรัพยากรธรรมชาติทางทะเลและรักษาสิ่งแวดล้อมให้สมดุลต่อไป